Document ID: /roh_data/filtered/fineweb-2-filterrobots_roh.jsonl.gz/39595

Il manader dal labor anti-doping a Moscau, Gregori Rodschenkow, è sa retratg. Quai mo paucas uras suenter che l'agentura mundiala dad antidoping WADA aveva serrà quest labor. Quai ha il minister da sport russ confermà.
Rodschenkow è ina figura centrala en il scandal. El ha concedì d'avair cumandà da dismetter 1'417 provas da doping da sportists russ. Il rapport d'examinaziun d'ina cumissiun independenta aveva scuvert glindesdi in scandal da cugliunaria sistematic en l'atletica leva russa.